BH - Alemannische Wikipedia

# BH

### Us der alemannische Wikipedia, der freie Dialäkt-Enzyklopedy

Fotomodel mit Büstenhalter
Detailansicht vorn
Detailansicht hinten

D BH (vun BüschteHalter) isch ä Wäschstiick, wu d wiblich Bruscht stiitze un forme soll.

## [ändere] Gschicht

Schu in d Antike un im Mittelalter hen d Fraue Binde us Line yber ihri Brüscht trage, um di schtütze z kinne.

D erscht richtig Büschtehaltar isch us m Giirtel un Taschentiecher gmacht worre. Der isch 1889 vun d Französin Herminie Cadolle patentiert worre. In Dütschlônd sin witri Patent fyr d Büschtenhalter ogmeldet worre. Hugo Schindler het siner „Bruschthalter“ 1891 ôgmeldet. Där het zwey ôn m Giirtel bfeschtigti Kappe, wu obe mit Bänder fescht gmacht worre sin. Christine Hardt us Dreschde het ôm 5. September 1895 ihr „Frauenleibchen als Brustträger“ zuem Patent ôgmeldet. S war us zômmegknipfti Taschetücher un Männerhosenträger, wu sogar schu vschtellbar warre. D Schwôb Wilhelm Meyer-Ilschen het 1904 sini „Bruststütze ohne Unterteil“ zuem Patent ôgmeldet. Weltwit hets ä Uzahl vun witre Patentierunge gäbe.

Um d Jôhrhundertwend het d BH vielerorts s unbequemi Korsett abglöst. D erschti BHs warre us Line, sit d 1920er Jôhr sin s au us Sid, Musselin odr Batischt härgschtellt wôrre.

Ugfähr glichzitig mitm Hugo Schindler isch in d Schtaate vu Mary Phelps-Jacobs ä Ersatz fyr d Mieder erfunde worre: Us zwey Taschetücher un ä paar Bändle ischs ä Wäschestick gmacht worre, wu d Brüscht bdeckt hen. 1914 het s d Erfindung patentiere gli un hets Patent oschliessend fyr rund 15.000 Dollar on d Warner Brothers Corset Company vschiert. Offiziell isch s d Erfinderin vum BH, aber wohl nuer wege ihrem guete Gschäftssinn. Mit m Beginn vun d induschtrielli Fertigung isch d Siegeszug vum Büschtehalter nimmi ufzhalte gsi.

Wu d BH s Mieder zvdränge begônne het, isch parallel däzue au d Hüfthalter un d Schtraps ufkumme.

Während d 1930er Jôhr isch d Mieder erneijt in Modi kumme. Ebefalls zue Beginn d 1930er isch in d USA erschtmôls diä no hit bekônnti Schtandardgröss (A-, B- un C-Körble) igefyhrt worre. Erscht 1947, mitm so gnônnte New Look, hetm d Büschtehalter engiltig d Rông abgloffe. S het den BHs mit verschtärkti Körble (mit Fischbin-, schpätar Metallbigel unterhalb vun d Schale), wattierti BHs, voschtärkti BHs, Push-ups, BHs mit un ohni Voschluss, Voschluss hinte odar vorni usw.

Ebenso wiä bie ôndri Klammotte het d BH ä Vielzahl vun Mode durchlôfe: buebehaft in d 1920er Jôhr, rund in d 1930er un schpitz in d 1950er Jôhr. Des s in d 1960er Jôhr mit d ufflômmendi Frauebwegung zue öffentlichi BH-Verbrennunge komme isch, isch abar ä Mär.

## [ändere] BH-Grösse

D Grössi vun d wiblich Bruscht wird in d Regel in BH-Grösse ôgäbe. S gibt zwey Methode, diä Grössi zbestimme.

### [ändere] US-Grösse

Zuärscht wird d Körperumfông untr d Bruscht gmesse. Ergibt sich ä Mass bies 84 cm, werde 7,5 cm däzuegrechnt, bi grösseri Masse werre 12,5 cm däzuegrechnet.

Zur Bschtimmung d Körblegröss misst ma jetzert d Bruschtumfông, ohni dôbi d Brüst izdrücke. Vun däm Mass wird d obe brechneti Unterbruschtumfông abzoge. S ergibt sich d Zahl fyr d erschti Schpalt in d Tabell unte.

Zur Unterschtitzung kôn nun nô d Überbruschtumfông gmesse werre. Däzu misst ma oberhalb vun d Bruscht unter d Arm durch. Nochm Abziehe vun d Unterbruschtwite ergibt sich d Zahl fyr d zweyti Schpalt vun d Tabell unte.

Nun kôn noch zwey Methode d Körblegröss bstimmt werre. Entwedr ma bnutzt mit d beidi obe bschtimmti Zahle -- Unterbruschtumfông plus Zueschlag un Bruschtumfông -- d folgendi Tabell:

Bruscht minus Unterbruscht | Bruscht minus Überbruscht | Körble
0 |  | AA
3 | 3 | A
5 | 5 | B
8 | 8 | C
10 | 10 | D
13 | 13 | E,DD
15 | 15 | F,DDD
18 | 18 | G,F,FF
19 |  | GG
20 |  | G,H
23 |  | H,I
25 |  | H,I,J
28 |  | HH
29-33 |  | I
33-39 |  | J
39-41 |  | K,JJ

### [ändere] Alternativi Method

ugfähri Differenz Unterbruscht-Bruschtumfông | BH-Grössi
12.5 | A
15 | B
17.5 | C
20 | D
22,5 | E/DD
25 | F/EE/DDD
27.5 | G/FF/EEE
30 | H
32.5 | HH
35 | II/J
37.5 | JJ

Noch unte gibts den no ä AA-Grössi. Di bzichnet nit nochm obigä Syschtem eigentli ä B-Gröss, sundern ä Buesse, wu kleinr als ä A-Gröss isch. S trage vun nem BH eriibrigt sich dô abr.

S Finde vun d richtig Büschtenhaltergröss schtellt fyr vieli Fraue ä wahrer Albtraum dô. Tabelle können immr nuer Richtwert gebe -- d eigentlichi Usschlag sollt s guete Körpergfühl gebe.

Internationali Grössetabell:

Region | Grösse
US-Gröss | 30 | 32 | 34 | 36 | 38 | 40 | 42 | 44 | 46 | 48
Französischi Gröss | 80 | 85 | 90 | 95 | 100 | 105 | 110 | 115 | 120 | 125
Italienischi Gröss | 1 | 2 | 3 | 4 | 5 | 6 | 7 | 8 | 9 | 10
Internationali Gröss | 65 | 70 | 75 | 80 | 85 | 90 | 95 | 100 | 105 | 110
Australisch/NL Gröss | 8 | 10 | 12 | 14 | 16 | 18 | 20 | 22 | 24 | 26

## [ändere] Rekordä

D gröscht Büschtehalter, vzichnet im Guiness Buch der Rekorde, isch vu Norma Stitz (Kinschtlernôme; entschtômmt usm umgôngsschprôchlich anglisch „Enormous Tits“, uf alemannisch „Riesigi Titte“) us d USA trage worre un het d Grössi 56WW. Des entschpricht 'ra Unterbruschtwite vu 56 Zoll = 142 cm un näm Bruschtumfông vun 203 cm.

## [ändere] hängendi Brüscht

Mitm Alter hänge fônge d Brüscht ô runtrzhänge. D Herschteller hen d Idee in d Welt gsetzt, des d BH d jugendlichi Form vun d Brüscht erhalte hilft. Fyr diä Onôhm gibts abr kei Bewis. Im Gegentil wise Forschungsergebniss druf nô, des d Effekt duerch d Entlaschtung d Bindehout sogar vschtärkt wird.
Zitat (Mary Phelps-Jacobs zugschriebe): "Ôm End siegt do immar d Schwärkraft."

## [ändere] spezielli BH-Arte

- D Bigel-BH isch d ältescht Form
- In neijra Zyt gibt s au bigelfreyi BHs.
- Wonderbra
- Buschtier
- Body
- Epithese-BH (Prothese-BH)

D meischti BHs gibt's mit Verschliss vorn odar Vpschluss hinte. Erhältli sin au Kombinatione us d Grundtype.

## [ändere] Herschtellr

Bekônnti Markenherschtellar vin Miederwar un BHs sin u. a.: Argentovivo, Aubade, Charnos, Damaris, Escora, Felina, Freya, Gossard, Hanro, Huit, Janet Reger, La Perla, Lejaby, Le Mystère, Lise Charmel, Naturana, Nubra, Palmers, Passionata, Playtex, Rigby & Peller, Sarah Fisk, Sariana, Simone Pérèle, Spoylt, Swegmark, Triumph, Veradonna, Wacoal, Wolford und Wonderbra.

BHs mit ufwändige Schpitzevzierunge sin nit kochfescht un kinne nuer mit Hôndwäsch odr im Wollprogramm gwasche wärre.

## [ändere] Luege au

- Bikini

## [ändere] Ekschterni Syte

- zuem Thema BH (dütsch)
- Problematik Alterung des Brustbindegewebes (engl.)

Kategori: Underwösch

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- العربية
- Български
- Brezhoneg
- Česky
- Dansk
- Deutsch
- English
- Esperanto
- Español
- Euskara
- فارسی
- Suomi
- Français
- עברית
- Italiano
- 日本語
- 한국어
- Lietuvių
- Nederlands
- ‪Norsk (bokmål)‬
- Deitsch
- Polski
- Português
- Русский
- Sicilianu
- Simple English
- Slovenščina
- Svenska
- ไทย
- Türkçe
- Українська
- Tiếng Việt
- 中文